Olsen-banden

Olsen-banden, Olsen Banden eller Olsen-Banden er en serie af danske kriminalkomedier, der handler om Egon Olsen, Benny Frandsen og Kjeld Jensen og deres utrættelige bestræbelser på at stjæle millioner. Serien består af 14 film og er produceret af Nordisk Film i de 30 år fra 1968 til 1998. De er blandt de mest sete film i danske biografer.

Generelt 

Det hidsige forbrydergeni Egon Olsen er bandens leder, og det er oftest ham der står bag meget fantasifulde planer, hvor remedierne kan være en Tuborg, 100 balloner, en gammel ost, nullermænd og en piberenser. Filmene er stort set bygget op efter samme formel: Egon kommer ud af fængslet, hvorefter han fremlægger sin nye plan, som skal gøre banden til millionærer. Bandens modstandere er politiet, samfundets top, økonomiske forbrydere og Bøffen. Egon sidder ofte i fængsel og deler celle med en advokat eller en anden højtstående samfundsborger, der "ved god besked" og kan forsyne Egon med de oplysninger, som bandelederen har brug for i sine geniale planer, hvor alt er timet og tilrettelagt.

De fleste film ender med, at Egon bliver fanget af politiet og bliver sat bag tremmer. Nogle gange fordi politiet ikke kan komme til den rigtige bagmand og tager, hvad det kan finde. Som kriminalassistent Jensen udtrykker det: "Det eneste politiet kan gøre, når de virkelig store forbrydere kommer forbi, er at tilbyde dem sin beskyttelse" (citat fra Olsen-Bandens sidste bedrifter).
Når politiet kommer, lykkes det desuden altid for Benny og Kjeld at stikke af, oftest gennem bagdøren, som politiet i Olsen-Banden aldrig har tænkt på at dække.

Kjeld er gift med den meget feminine og bestemmende kvinde, Yvonne, og sammen har de sønnen Børge. En dreng som især i de første film er en knap så velopdragen eller velsoigneret dreng med langt hår og store, runde briller. Børge medvirker nu og da også ved Olsen-bandens kup og udfører altid sin del af opgaven upåklageligt.

Ordvalg 

I seriens tidligste film var sproget groft og filmene let erotiske. Begge dele blev nedtonet i de senere film for at appellere til et bredere publikum, heriblandt yngre biografgængere.

Egons ordvalg

Egon Olsens skældsord er bibeholdt gennem hele serien. Sprogbrug og ordvalg er en vigtig del af Olsen-Bandens særpræg. Også Egons skældsord, som i mange tilfælde også anvendes af andre personer i filmene, går igen: "Sindssyge kvindemenneske" (altid henvendt til Yvonne). De to andre bandemedlemmer, Benny og Kjeld, må lægge ører til: Hundehoveder, hængerøve, halenegere, fæhoveder, lusede amatører, lusepustere, slapsvanse, småfede grødbønder, feje hunde, jammer-kommoder, klamphuggere, skidespræller, narrehat, elendige socialdemokrater. Til Kjeld siger Egon jævnligt: "Sølle skvat, fede skvat, tøffeldyr". Mens Dynamit-Harry må høre: "bovlamme bidesild, pjalt, pjok, pudseklud, snotklat, lumpne lus, idiot" (Olsen-banden går amok) m.fl.

Efter at Benny og Kjeld har reddet Egons liv, sker det i enkelte film, at Egon takker sine to redningsmænd med en opremsning, (der dog er kortere end rækken af Egons skælsord):

“I er mine venner. I er intelligente, dristige, ædle, storsindende” (fx Olsen-banden i Jylland og Olsen-bandens sidste bedrifter).

Yvonne

Yvonnes farverige påklædning og ordvalg er også karakteristisk: ("Dét siger jeg dig, Egon! Meget har du budt mig gennem alle disse år...". "Vor Herre bevares". "...og der er tusind ting..."

I Olsen-banden deruda viser Yvonne, at hun kan træde i karakter som handlekraftig chauffør, og i film nr. 12 er Yvonne med til at aflede hoteldirektørens opmærksomhed.KjeldDen underkuede, nervøse og særdeles madglade (fx Olsen-banden ser rødt og Olsen-banden går i krig) tøffelhelt Kjeld Jensen er tydeligt mere bange for Yvonne, end han er for Bøffen (Olsen-banden deruda).

Til Kjelds ordvalg hører: "Er det farligt?", "Hvad skal jeg sige til Yvonne?", "Jeg vidste det, jeg vidste det!". "Ja, ja, jeg skal nok". "Hvad gør vi, hvad gør vi?"Benny'''

Den altid fornøjede Benny Frandsen udbrød ofte "at tage røven på" og sagde "det dumme svin" om Bøffen. Endvidere gjorde Benny det til en vane at sige "skide" foran hver andet tillægsord. Især "skide godt" og "Skide godt, Egon". Dertil kommer "skide smart" (Olsen-banden overgi'r sig aldrig) og "skide fantastisk" (Olsen-banden deruda'). Benny huskes også for at sige: "Selvfølgelig går det, når Egon si'r det."

 Bennys kørefærdigheder mv. 

Bennys køretøj er en vigtig rekvisit i Olsen-banden. Modellen skifter ganske vist i løbet af de 13 første film, men i de fleste af filmene er der tale om en lettere rusten 50'er-Chevrolet Impala eller Bel Air. Dertil kommer Bennys aldrig svigtende evne til at køre alt, hvad der er på hjul, såvel bus (Olsen-bandens sidste bedrifter) som kampvogn (Olsen-banden overgi'r sig aldrig). Men Bennys bil mangler ofte benzin (film nr. 1 og Olsen-banden deruda m.fl.). Desuden kan Benny betjene ethvert apparatur, fifle med enhver maskine eller automat, samt åbne enhver dør. Det sker alt sammen som oftest ved brug af hans specielt tildannede stykke messing, kaldet "dimsen".

 Berejst bande 

Ofte er det Benny, som sidder bag rattet, når Olsen-banden skal tranporteres.

De fleste film foregår helt eller delvist i hovedstadsområdet. Af lokaliteter i hovedstadsområdet, som banden besøger, kan nævnes:

 Albertslund (Vridsløselille Fængsel hvor Egon afsoner)
 Valby (Kjelds og Yvonnes bolig er i Valby, siger Børge i Olsen-banden på sporet)
 Rigsregistraturen i Gentofte,Ny side 1 som ligner Herlev Hospital (Olsen-banden går i krig)
 Københavns Rådhus (Olsen-banden går i krig)
 Det kongelige Teater (Olsen-banden ser rødt)
 Kongens Nytorv (Olsen-banden deruda)
 Ministerens bolig i Hellerup (Olsen-banden overgi'r sig aldrig)
 Amager (Olsen-banden på sporet) og navnlig Syrefabrikken på Amager (film nr. 12)
 Politigaarden besøger Benny og Kjeld (Olsen-banden overgi'r sig aldrig)
 Nationalbanken (Olsen-banden på spanden)
 Glostrup. Olsen-banden krydser Kornmarksvej med rangerlokomotiv og pansret godsvogn i Olsen-banden på sporet.Øvrige lokaliteter i Danmark, som Olsen-banden ser:

 På Møn og Bogø og på færgen mellem Bogø og Stubbekøbing i film nr. 1Dines Bogø - Bogø - Falster- Møn - Sjælland håber banden på at få fingre i Kejseropsatsen.
 I Vestjylland især Bunkermuseum Hanstholm og Thy, Olsen-banden i Jylland jagter banden generalens skat.
 I Olsen-banden ser rødt går turen til lensbaronens slot, slottet Borreholm; slottet er Vallø Slot ved Køge.

Egon, Benny og Kjeld er lejlighedsvis uden for Danmark' på jagt efter penge, juveler, guld eller dokumenter:

 Mallorca og øvrige Spanien, Olsen-bandens sidste bedrifter, Olsen-banden på sporet og Olsen-bandens sidste stik I EF's hovedkvarter, Bruxelles, Belgien, Olsen-Banden overgi'r sig aldrig, henter de tre mænd de danske dokumenter i box 3.
 Byernes by, Paris, i Frankrig, Olsen-Banden over alle bjerge, hvor banden får hjælp af en af de lokale frække damer.
 Schweiz, Olsen-bandens sidste bedrifter (Egon er dog rejst alene til Alperne.)

 Bandens svagheder 
Egon Olsen har blik for modstanderes svagheder, især frokosten, der er det mest følsomme led i enhver organisation (Olsen-banden går i krig). Men Egon mangler blik for bandemedlemmernes egne svagheder: Egons karakter rummer to svagheder: han mener selv, at han hører hjemme blandt internationale finansfolk (Olsen-bandens sidste bedrifter og Olsen-banden på sporet). Og Egon Olsen har behov for at møde op hos kapitalisten og hovere ved at sige: "Det havde De nok ikke regnet med!" (Olsen-bandens sidste bedrifter og Olsen-Banden overgi’r sig aldrig m.fl.). Kvindebedåreren Benny kan ikke holde fingrene fra en dame (film nr. 1 og film nr. 13). Den overvægtige Kjeld kan slet ikke holde sine fingre fra mad (Olsen-banden går i krig og Olsen-banden ser rødt og Olsen-banden går amok m.fl.).

 Rivaliserende bander 
I enkelte film kæmper Olsen-banden mod en rivaliserende bande:

 I Olsen-banden på spanden mislykkedes Egons forsøg på at blive bankrøver; til dels fordi der allerede var en røver i banken, inden Egon gik derind.
 I Olsen-banden i Jylland udgør Rico og Karen (kaldet Karina) en bande, der også forsøger at få fat i Generalens skat.
 I Olsen-bandens store kup er modstanderen banden Kongen og Knægten, spillet af Arthur Jensen og Poul Reichhardt; sidstnævnte truer Kjeld med sin springkniv.
 I Olsen-banden deruda består den konkurrerende bande af mester Hansen og Bøffen.
 I Olsen-bandens sidste stik udgør Bøffen og Alf et team, som atter forsøger at aflive Olsen-banden.

 Aflivningsmetoder 

I Olsen-banden i Jylland forsøger frømanden Rico at skyde Egon; endvidere forsøger Rico også at skyde Kjeld, og Rico truer Børge med sin pistol.

Egon bliver låst inde i et fryserum (Olsen-banden går amok).

I flere film forsøger Bøffen at aflive Egon med mange forskellige metoder:

 Tage gas på Egon (Olsen-banden går i krig)
 Lade Egon falde ned fra Rådhusuret (Olsen-banden går i krig)
 Støbe Egons fødder fast i cement og derefter nedsænke Egon på bunden af havnen (Olsen-bandens sidste bedrifter)
 Mure Egon inde (Olsen-banden ser rødt)
 Sprænge Egon i luften med helvedesmaskinen (Olsen-banden deruda')
 Sprænge Egon i luften med dynamit (Olsen-banden overgi'r sig aldrig)
 Lade Egon blive mast i skærveknuseren (film nr. 12)
 Lade Egon falde ned i syre (film nr. 12)
 Save Egon over - i stedet for den oversavede dame (den norske film …men Olsenbanden var ikke død! (1984))Men Olsen-banden var ikke død | Det Danske Filminstitut

 Eksplosioner 
Henning Bahs er manden bag de mange eksplosioner i flere af filmene:

 Der forekommer flere eksplosioner i de to film, som Dynamit-Harry medvirker i, Olsen-banden på spanden og Olsen-banden går amok
 Egon er mand for at foretage to eksplosioner i film nr. 1
 Benny foretager to eksplosioner sådan som brormand, Dynamit-Harry, har lært Benny (Olsen-banden i Jylland)
 Gas eksploderer (Olsen-banden går i krig)
 Bil bliver påkørt af et tog, så bil splintrer (Olsen-banden på sporet)
 Flere eksplosioner (Olsen-banden ser rødt)
 Bil eksploderer (Olsen-banden deruda')
 Bøffen detonerer dynamit (Olsen-banden overgi'r sig aldrig)

 Musik og sang 
Det kendte Olsen-banden-tema er skrevet af Bent Fabricius-Bjerre og spillet af Papa Bues Viking Jazzband. Bent Fabricius-Bjerre har også tilpasset og ændret Ouverturen til Elverhøj (Olsen-banden ser rødt), så Olsen-banden kan udføre sit kup uden, at eksposioners larm afslører bandens forehavende.

I flere film synger en eller flere medvirkende:

 I Olsen-banden på spanden er Kjeld gårdsanger; mens Kjeld i Olsen-banden på sporet er lirekassemand. I Olsen-bandens sidste stik synger Kjeld også.
 I Olsen-banden i Jylland synger alle fem, Egon, Benny, Kjeld, Yvonne og Børge, mens de kører på Sjælland. Sejlturen over Store Bælt ledsages også af deres sang.
 I Olsen-bandens store kup opfører Kongen og Knægten et sang- og dansenummer i deres hotelsuite.
 I Olsen-bandens sidste bedrifter synger de motionerende betjente, mens Benny og Kjeld danner bagtrop;
 alligevel siger Benny i Olsen-banden på sporet, at han aldrig har hørt politiet synge. Især kriminalassistent Jensen synger for at øve sig til skovturen.
 I Olsen-banden går amok synger fem medvirkende i Kjelds og Yvonnes stue, og Dynamit-Harry synger, mens han er lukket inde i ølvognen.

 Kostumer 

Kostumier Lotte Dandanell har skabt de velkendte og næsten ikoniske kostumer. Det gælder for den velkældte bande-leder, Egon, og den lyserøde Yvonne-kjole og andre farverige kjoler m.fl. For både Benny og Kjeld gælder, at de er klædt i brune farver, som var 1970’ernes modefarver.Mode i 1970'erne - tidenssamling

 Instruktion og popularitet 
Olsen-banden-filmene er instrueret af Erik Balling. Han og Henning Bahs skrev manuskript til de første 13 film. I den 14. film var Tom Hedegaard og efter hans død Morten Arnfred instruktører. Dels kom den efter 17 års pause, dels var Kjelds og Yvonnes hus revet ned. Først og fremmest var nogle af de faste skuespillere døde, og adskillige af de øvrige var blevet meget gamle. Poul Bundgaard (Kjeld) og instruktør Tom Hedegaard døde midt under optagelserne. Tommy Kenter måtte spille Kjeld i de resterende scener, men Kjeld vender ryggen til kameraet. Bjørn Watt Boolsen døde senere samme år og nåede kun lige netop at fuldføre filmen. Endelig var det et totalt brud på traditionerne at Balling og Bahs ikke instruerede. Mange Olsen-banden-fans mener, at resultatet af den 14. film blev derefter.

Olsen-banden-filmene er nogle af de mest sete i biografen i Danmark. En opgørelse fra Danmarks Statistik pr. 2013 viser desuden, at de tre mest sete danske film indtil 2013 var Olsen-banden-film:
 Olsen-banden ser rødt (1976): 1.201.145 solgte billetter
 Olsen-banden deruda' (1977): 1.044.787 solgte billetter
 Olsen-banden går i krig (1978): 1.005.753 solgte billetter

Derudover er to af seriens andre film blandt de bedste sælgende danske film nogensinde; Olsen-banden overgiver sig aldrig (1979) med 934.878 solgte billetter og Olsen-bandens flugt over plankeværket (1981) med 810.956 solgte billetter.

 Genre og eksportvare 
Olsen-banden-filmenes specielle blanding af folkekomedie, socialrealisme (bandens planer gennemgås altid i Kjelds lille lejlighed i Valbys arbejderkvarter) og kriminalhistorie har gjort dem til nogle af de mest elskede danske film.

De originale film var populære i DDR og Østeuropa (især Polen og Ungarn), fordi de kunne slippe igennem den kommunistiske censur, da styret mente, at Olsen-banden gjorde grin med de kapitalistiske autoriteter. De er i dag en række film, der ofte bliver genudsendt i det forenede Tyskland, det siges at filmene blev meget populære, da DDR-borgerne kunne relatere til figurerne i filmene. Olsen-banden-filmene er genindspillet i Sverige under navnet Jönssonligan og i Norge under navnet Olsenbanden.

 Den røde tråd 

I de første fire Olsen-banden-film (og især i de første to) er der ikke helt den samme røde tråd som i de senere film: I film nr. 2 har Egon tænkt sig at arbejde ærligt og redeligt. Han vil stoppe med forbrydelserne, så hér er der ikke tale om et kup. I film nr. 1 har Kjeld og Yvonne tre børn, og Benny er forlovet og skal også være far. Kjeld og Yvonne får først deres faste bopæl på Asta Nielsen Strædet i Valby fra og med film nr. 4.
De to faste politimænd, kriminalassistent Jensen og hans kriminalbetjent Holm, kommer ses først til i film nr. 5. Indtil da har det været betjent Mortensen, som var på nakken af Olsen-banden. Endelig opstår den faste, kapitalistiske skurk (Holm-Hansen, Bang-Johansen eller Hallandsen) også først i film nr. 5. Det samme gælder også Olsen-bandens evige fysiske trussel, Bøffen.

Den røde tråd gennem mange af filmene er, at de starter med et lille kup, der skal bane vejen for et større kup ved fx at skaffe penge eller remedier til det. Det lille kup går stort set altid godt, mens det store kup ofte slår fejl, og rykker Egon tilbage i Vridsløselille Fængsel. Nu og da lykkes det dog at gennemføre det store kup, men så er der til gengæld altid en anden faktor, der sørger for, at Egon bliver buret inde igen, fx kommer skattevæsenet på besøg etc. (Olsen-banden på sporet)

 Planer 
"Jeg har en plan", siger Egon i hver film. Men Erik Balling og Henning Bahs har udtænkt Egons geniale planer.

 Pengeskabe 

En anden rød tråd i filmene er, at de pengeskabe som Olsen-banden bryder ind i, næsten alle er fra firmaet Franz Jäger, Berlin. Selv togvognen, der indeholder de kostbare guldbarrer i Olsen-banden på sporet, er pudsigt nok lavet af Franz Jäger. Netop dette mærke ser ikke ud til at volde banden nævneværdige problemer, da det altid lykkes Egon (og en enkelt gang Benny) at åbne dem ved brug af simple hjælpemidler, stetoskop, talkum og gummihandsker. En lille finurlighed: i en af filmene optræder der et skab fra Francis Hunter i Birmingham og i en anden film et skab fra François Chasseur, den engelske hhv. franske oversættelse af Franz Jäger. Under åbningen af det engelske skab bemærker Egon "Det er næsten det samme, man skal bare holde til venstre", hvlket er en hentydning til venstrekørslen i Storbritannien. I de fleste film åbner Egon pengeskabet, men i Olsen-banden går i krig åbner Benny to pengeskabe ved at anvende det same udstyr, som Egon plejer at anvende.Rød kuffert'Inde i et pengeskab opbevares penge eller dokumenter typisk i en rød kuffert (fx Olsen-bandens sidste bedrifter og Olsen-banden deruda' samt Olsen-banden ser rødt og Olsen-banden overgi'r sig aldrig samt film nr. 12).

 Latinske slogans 
Af andre finurligheder, som Balling og Bahs har lagt ind i filmene, kan nævnes de skurkagtige foretagenders latinske slogans.

Eksempelvis:

 Sheiken af Abradans "Pecunia Non Olet" ("Penge lugter ikke") i Olsen-bandens sidste bedrifter
 Verdensbankens "Sine Pecunia Dolet" ("Uden penge gør det ondt") i Olsen-banden deruda'
 Rigsregistraturens "Per fas et nefas" ("Med det gode og det onde") i Olsen-banden går i krig
 Lensbaron Løvenvolds "Honi soit qui pense" ("Skam få den som tænker") i Olsen-banden ser rødt
 Forsikringsselskabet Høje Nords slogan "In Calamite Fidus" ("i ulykke sikker") i Olsen-bandens flugt over plankeværket

m.fl.

 Genbrug af scener 
Der findes en række scener, som gentages, fx Egon, som kommer ud af fængsel og fremlæggelse af Egons plan i Kjelds og Yvonnes stue.

Dertil kommer enkelte gentagne scener. Eksempelvis:

 Nøgen dame står foran Benny (film nr. 1 og film nr. 13)
 Møde på toiletter (Olsen-banden går amok og film nr. 14).
 I Olsen-bandens sidste bedrifter foreslår Benny at slå Egon i hovedet med en stor hammer, for i Olsen-banden i Jylland slog Egon Kjeld i hovedet med en stor hammer.
 Dialogen: "Kan I tilgive mig, I har reddet mit liv... men jeg har også mine fejl! -nej, det har du ikke! -jo, jeg har! -gu' har du ej! -all right, så siger vi det!" på Mads Femøres skrotplads efter harpun-scenen med Rico i Olsen-banden i Jylland gentages nærmest ordret, efter cement-scenen på skrotpladsen i Sydhavnen i Olsen-Bandens sidste bedrifter.
 I Olsen-banden i Jylland fik Kjeld granatchock og i Olsen-banden ser rødt råbte Kjeld, da Kjeld og Benny var ved at blive afsløret i slottets kælder.

 Filmene 

Oprindeligt var det meningen, at der kun skulle laves seks film: Olsen-banden film nr. 6 bærer således også tydeligt præg af, at Balling havde tænkt sig, at det skulle være den sidste. Dels er der titlen: Olsen-bandens sidste bedrifter. Dels lykkes kuppet, og Olsen-banden får deres drøm opfyldt: de bliver millionærer, og rejser til Spanien. Og endelig afsluttes filmen med nogle afskedsritualer.
Men allerede året efter var Olsen-banden igen i gang med de folkekære film.

Film nr. 13 var selvfølgelig også tænkt som den sidste i rækken. Egons kup lykkes delvist, Kjeld og Benny får i hvert fald fingre i millionerne. Egon havner dog på Vridsløse Fængsels psykiatriske afdeling (6. afdeling). Endelig afsluttes denne film også med en "afsked" med de fire hovedpersoner, Benny, Kjeld, Yvonne og Egon.

{| class="wikitable sortable"
|+
!Nr.
!Titel
!Årstal
!Antal solgte billetter
|-
|1
|Olsen-banden
|1968
|204.313 
|-
|2
|Olsen-banden på spanden
|1969
|227.436 
|-
|3
|Olsen-banden i Jylland
|1971
|338.898 
|-
|4
|Olsen-bandens store kup
|1972
|268.134 
|-
|5
|Olsen-banden går amok
|1973
|190.688 
|-
|6
|Olsen-bandens sidste bedrifter
|1974
|295.706 
|-
|7
|Olsen-banden på sporet
|1975
|648.057 
|-
|8
|Olsen-banden ser rødt
|1976
|1.201.293 
|-
|9
|Olsen-banden deruda'
|1977
|1.044.801 
|-
|10
|Olsen-banden går i krig
|1978
|1.005.759 
|-
|11
|Olsen-banden overgiver sig aldrig
|1979
|934.878 
|-
|12
|Olsen-bandens flugt over plankeværket
|1981
|810.956 
|-
|13
|Olsen-banden over alle bjerge
|1981
|660.867 
|-
|14
|Olsen-bandens sidste stik
|1998
|628.801 
|-
|}
Sammenlagt har de 14 originale Olsen-banden film solgt 8.460.587 biografbilletter i Danmark.

I midten af 1970'erne blev der produceret en række oplysningfilm, der skulle gøre danskerne bedre til at spare på vand, varme, el og brændstof under energikrisen. Disse var bl.a. Kør fornuftigt (om at spare på brændstof), Samkørsel, Energifråsere (om at spare på strøm og varme i hjemmet), Den 16 min. lange Et isoleret tilfælde bør fremhæves, for den ligner et rigtigt kup. Endvidere findes Det er asocialt og Vi skal isolere; her blev banden kaldt Olie Banden.

Andre Olsen-Banden film er henholdsvis:

I 1999 blev julekalenderen Olsen-bandens første kup sendt på TV 2. I 2008 havde musicalen Olsen Banden og den Russiske Juvel premiere.

Delt univers 

Der findes uofficielt mindst èn person og et firma med reference til tv-serien Anthonsen og Olsen-banden-filmene. I Anthonsens tredje afsnit, "Den gale mand" bliver forsikringsselskabet Høje Nord brugt som en del af historien. Dette firma, som visualiseres med samme logo som i tv-serien, er også centralt i Olsen-bandens flugt over plankeværket, hvor banden bryder ind i forsikringsselskabet. I seriens fjerde afsnit, "Millioner med mere: Del 1" bliver navnet Holm-Hansen nævnt som en central person i historien, en karakter som ofte optræder i Olsen-banden-filmene.

I filmen Martha fra 1967 - også af Balling og Bahs - har Skibsreder O.P. Andersen (Helge Kjærulf-Schmidt) ‘i nogen tid søgt forhandling med Sheiken af Abradan for at opnå kontrakt på fragten af olie fra de ret nyopdagede rige oliekilder i sheikdømmet. Gennem sine private kanaler har O. P. Andersen nu imidlertid fået oplyst at den Norske skibsreder Tore Amundsen - hans rival og dødsfjende - har taget kontakt til Sheiken og sikret sig et uventet forspring i konkurrencen’. Det er utvivlsomt den samme Sheik, som 7 år senere kommer til København efter Bedford-diamanterne i Olsen-bandens sidste bedrifter.

Medvirkende 

 Ove Sprogøe som Egon Olsen ("Jeg har en plan!". "Det bliver alletiders kup. Kuppet over alle kup!". "Hundehoveder, og hængerøve!". "Nej, nej, nej!". "Ti stille, sindssyge kvindemenneske!")
 Morten Grunwald som Benny Frandsen ("Skidegodt, Egon!". "Hva' faaaen?!". "Mig? Jeg har sgu ikke...". "Hold så kæft, ikke". "Jeg har sgu da lige fyldt på, for en femmer!". "De dumme svin!".)
 Poul Bundgaard som Kjeld Jensen ("Hvad skal jeg sige til Yvonne?". "Jeg vidste det, jeg vidste det!". "Ja, ja, jeg skal nok". "Hvad gør vi, hvad gør vi?")
 Kirsten Walther som Yvonne Jensen ("Dét siger jeg dig, Egon. Meget har du budt mig gennem alle disse år...". "Vor herre bevares". "...og der er tusind ting..." "Palmer, flisegulv og perleforhæng...")
 Asger Clausen spillede Birger Jensen, Kjelds og Yvonnes søn og Børge Jensens storebror (film nr. 1). I den første film har Børge også en unavngiven lillesøster.
 Jes Holtsø som Børge Jensen, Kjeld og Yvonnes søn. I film nr. 14 omtales Børge Jensen som selskabstømmer.
 Lene Brøndum som Fie, Børges klodsede kæreste (film nr. 8 og film nr. 11) (<KLIRRR>"Hovsa!") I film nr. 11 føder Fie en dreng.
 Elin Reimer spillede Fies jordemor (Olsen-banden overgi'r sig aldrig)
 Axel Strøbye som Kriminalassistent William Hermod Jensen ("Vil De gerne vide hvorfor?", "Åh Gud! Unge mand!...")
 Ole Ernst som Politiinspektør Henning Holm ("Jamen, det er jo ulovligt!")
 Bjørn Watt Boolsen som Politidirektør, J.M.R. Holm Hansen Jr, Lensbaron Ulrik Christian Frederik Løvenwold, Bang-Johansen og Departementschef Hallandsen (i Olsen-bandens sidste stik). ("Manden er totalt idiot." "Men han ved for meget")
 Ove Verner Hansen som Bøffen/ ("Frits" kun i film nr. 8) ("Forsvinde - og blive HELT væk? Jeg ved lige præcis hvordan") samt som Købmand (Olsen-bandens store kup)
 Peter Steen som Mortensen (film nr. 1 og 2), Jysk Løjtnant (film nr. 3) og Børsmægler Hallandsen ("Nåå. Så ses vi snart igen, Egon Olsen.")
 Paul Hagen som Bartender Hansen (film nr. 1 og 2), Hr. Godtfredsen (Olsen-banden på sporet), Mester Hansen (Olsen-banden deruda') og parisisk mesterkok (film nr. 13)
 Jesper Langberg som Mortensen (film nr. 4) samt Politibetjent (Olsen-banden går amok)
 Preben Kaas som Dynamit-Harry (film nr. 2 og 5) og den stumme Betterøv (film nr. 3) ("Nå, skidevær' med det..." og "Det' sku sørgeligt, sørgeligt er det!". "Ta en pilsner")
 Poul Reichhardt som Rigspolitichef (film nr. 1, 2 og 7), Knægten (Olsen-bandens store kup), Vagtmand med flaskeskib (film nr. 12) m.fl.
 Arthur Jensen som Kongen, Parkeringsvagt på Kgs. Nytorv, Nattevagt hos Forsikringsselskabet Trofast, DSB Gods-medarbejder m.fl.
 Claus Ryskjær som ekspedient i tøjforretning (film nr. 4), Yvonnes nevø, Georg (film nr. 9), KBG-koordinator (film nr. 13) og Portvagt (film nr. 14)
 Karl Stegger som Mads "Femøre" Madsen (film nr. 3), Vagtmand ved Verdensbanken (film nr. 9), Rengøringsselskabs personalechef (flim nr. 2) Brandmand på det Kongelige Teater (film nr. 8), Kok (Olsen-banden går i krig), m.fl.
 Dick Kaysø som Politiinspektør Henning Holm (film nr. 9), Stammende lastvognschauffør (for Københavns Belysningsvæsen)(film nr. 12) og Bøffens medhjælper (ved sprængningerne i grusgraven, film nr. 11)
 Poul Glargaard som Politiinspektør Henning Holm (film nr. 5), og paspolitibetjent (film nr. 6).
 Ejner Federspiel som købmanden Hr. Kvist (Bennys chef og kommende svigerfar), Joachim (Baron Löwenvolds butler), Togkontrollør samt Gammel, affældig vagtmand i flere af filmene
 Birgitte Federspiel som Ragna Kvist, købmandens datter, Bennys forlovede (Olsen-banden går amok)
 Lotte Tarp som Ulla, model og Bennys forlovede (film nr. 1)
 Lily Weiding som Dame der efterstræber Benny (Olsen-bandens sidste bedrifter) (Juhuu, Hr. Frandsen, jeg har set Dem) *
 Lise Henningsen spillede letlevende dame i de to første film.
 Ghita Nørby som Socialarbejder Bodil Hansen (film nr. 2), som Egon brænder varm på.
 Annika Persson som Sonja, knægtens søster (Olsen-bandens store kup)
 Harold J. Stone spillede Serafimo Mozzarella, amerikansk gangster (Olsen-banden på spanden)
 Svend Bille spillede Direktør for legetøjsfabrikken Scan Toys (Olsen-banden på spanden)
 Bjørn Puggaard-Müller som Mand der bærer bøger (film nr. 1) og Vagtmand i Nationalbanken (Olsen-banden på spanden) og Departementschef (Olsen-banden går i krig)
 Helge Kjærulff-Schmidt som ansat i DSB, Hr. Brodersen (film nr. 7)
 Palle Kjærulff-Schmidt (Helge Kjærulff-Schmidts søn) som Ansat i bank (Olsen-banden på spanden)
 Holger Juul Hansen som Kørelærer Larsen (film nr. 9) og underdirektør Hallandsen (film nr. 12)
 Helle Virkner som Vognmandens Karen (fra Hauerslev) (film nr. 3), Hallandsens sekretær (film nr. 5) og Højesteretssagfører Huberts Kone (film nr. 4)
 Willy Rathnov som Rico (film nr. 3) og Direktør for Daninvest (film nr. 11)
 Tommy Kenter som Stenbruds-arbejder samt Kjeld Jensen (stand-in for Poul Bundgaard i film nr. 14)
 Grethe Sønck som Bordelmutter (film nr. 1) og Ruth, Kjelds veninde (film nr. 14)
 Lise Henningsen som Connies pige (film nr. 1)
 Benny Hansen som Menig 667345 (film nr. 3) og Politibetjent (i flere af filmene) og Portør (film nr. 14) og truckføreren gummi-and (film nr. 11)
 Hanne Løye som Prostitueret (film nr. 2) og Sekretæren fru Hansen (i flere af filmene) og Frk. Jokumsen, Hallandsens sekretær (flm nr. 14)
 Buster Larsen som Chef-kok hos Maxim's Transportable (Olsenbanden ser rødt) og Vagtmand i EF-hovedkvarter (Olsen-banden overgiver sig aldrig)
 Else-Marie Juul Hansen spillede lensbaronens Kokkepige (Olsen-banden ser rødt)
 Palle Huld spillede den lille rolle som pornodirektør Hallandsen (Olsen-banden ser rødt)
 Tom McEwan som Porcelænsbutikkens indehaver (Olsen-banden går i krig) samt Tyrkisk taxachauffør (film nr. 12) ("Jaja, bare hel fedt, mand!" og "De har teget vores røv.")
 Kai Løvring som Liderlig hotelinspektør (film nr. 12)
 Gyda Hansen spillede Rengøringsdame (Olsen-banden over alle bjerge)
 Ernst Meyer som næsten fast birolle som Tankpasser (film nr. 1), Bilist under biljagt (film nr. 2), samt politibetjent (flere af filmene).
 Holger Perfort som næsten fast birolle som Træner for Politiets kørende personale, (Olsenbandens sidste bedrifter) Carlsberg-lagerchef (film nr. 13) m.fl.
 Poul Thomsen som fast "mindre indslag" som Værkfører på legetøjsfabrikken (Olsen-banden på spanden) Købmand (Olsen-banden derudaf), Politibetjent, Bus-chauffør, hvis' bus Olsen-banden stjæler (Olsen-bandens sidste bedrifter), DSB-Godsmedarbejder (Olsen-banden på sporet), Taxachauffør, der spiser morgen-skipperlabskovs), Vinduespudser på Københavns Rådhus (Olsen-banden går i krig) m.fl.
 Knud Hilding som næsten fast birolle som Færgemand (film nr. 1), Politibetjent (film nr. 4 og 5), Brovagt (film nr. 6) og Lokomotivfører (film nr. 7).
 Pouel Kern som Vagtmand (film nr. 7 og 9)
 Kirsten Norholt i småroller som Stewardesse (Olsen-banden går i krig) og Daninvest-medarbejder (film nr. 11) og samt Sekretær for pruttende direktør på Harry's Bar (film nr. 12) m.fl.
 Gotha Andersen i småroller som f.eks. Livredder ved Amager Badeanstalt (Olsen-bandens store kup) og Mand på cykel (ved Fangetransport på Ingerslevsgade)
 Per Pallesen i småroller som Politimand, Vagtmand i EF-hovedkvarter m.fl.
 Henrik Koefoed som J.M.R. Holm Hansen Jr der senere bliver departementschef (film nr. 14)
 Alf Andersen som Sheiken af Abradan (Olsen-bandens sidste bedrifter) og som Nordmand i blå sweater (Olsen-banden på sporet) og som Hallandsen (Olsen-banden deruda')
 Jess Ingerslev som Rørpostmedarbejder (film nr. 12)
 Søren Strømberg som Tv-speaker i film nr. 4 og Bang-Johansens chauffør (film nr. 11)
 Birger Jensen som Helmer, Dynamit-Hattys lærling (film nr. 2) og Funktionær (Olsen-banden går i krig)
 Bjarne Adrian som Vagtmand (Olsen-banden derud af) og Skraldemand (Olsen-banden går i krig) og Lufthavnsbetjent (Olsen-bandens flugt over plankeværket)
 Ebba Amfeldt som Ekspedient i bladkiosk (film nr. 1)
 Gunnar Strømvad var Nattevagt (film nr. 1)
 Bjørn Spiro spillede Mand der bliver skygget (film nr. 1)
 Ulf Pilgaard som Fotograf (film nr. 1)
 Ole Monty som Sheriffen (film nr. 1)
 Gunnar Bigum som Betjent på velo (film nr. 1)
 Einar Juhl spillede Vesttysklands ambassadør i Danmark (film nr. 1)
 Valsø Holm spillede Bondemand med defekt bil (film nr. 1) og Betjent (film nr. 14)
 Asbjørn Andersen som Sagfører og samler af sølvtøj (Olsen-bandens store kup) og som "Christian IV" (Olsen-banden ser rødt)
 Bent Mejding som Det kongelige Teaters dirigent (Olsen-banden ser rødt)
 Jørgen Beck som Overtjener (Olsen-bandens store kup) og Brovagt på Langebro (Olsen-banden på sporet) og Vagtmand (Olsen-banden derud af) og Rådhustjener (Olsen-banden går i krig)
 Jesper Klein som Forsikringsagent (Olsen-bandens flugt over plankeværket) samt Beruset vagtmand (film nr. 14)
 Freddy Koch som Hollandsk herre (Olsen-banden ser rødt) og som Ziegelhofer (Olsen-bandens sidste bedrifter)
 Holger Vistisen som Præst (Olsen-banden på spanden) og som Inspektør (Olsen-bandens store kup) og Polititekniker (Olsen-banden går amok) og som Mand foran bank (Olsen-banden deruda') og som Funktionærer (Olsen-banden går i krig) og som EF-embedsmand (Olsen-banden overgi'r sig aldrig) og som Indehaver af pelsforretning (Olsen-bandens flugt over plankeværket)
 Edward Fleming spillede flere småroller: Motorcykelbetjent (film nr. 1) og Lufthavnsbetjent (Olsen-bandens store kup) og Chauffør (Olsen-banden ser rødt) og Vagtmand (Olsen-banden deruda') og Den sorte Baron (Olsen-banden går i krig) og Civilbetjent (Olsen-banden overgi'r sig aldrig) og Bang-Johansens bodyguard i Paris (Olsen-banden over alle bjerge)
 Palle Wolfsberg som Grise-Hansen (Olsen-bandens sidste bedrifter)
 Solveig Sundborg havde en række småroller som Dame der skriger (film nr. 1) og som Nabokone (Olsen-bandens store kup) og som Dame i butik (Olsen-banden går amok) og som Fodgænger (Olsen-bandens sidste bedrifter) og som Buspassager (Olsen-banden deruda') og som Dame på bænk (Olsen-banden går i krig) og som Vred dame ved telefonboks (Olsen-banden overgi'r sig aldrig)
 Finn Storgaard som Betjent i badebukser (Olsen-banden på sporet)
 Kirsten Hansen-Møller havde småroller som Forvirret kvindelig bilist (Olsen-banden på spanden) og som Kone til betjent i badebukser (Olsen-banden på sporet) og som Passager (Olsen-banden deruda') og som Kantinedame (Olsen-banden går i krig)
 Claus Nissen havde flere småroller som Motorcykelbetjent (film nr. 1) og som Betjent (Olsen-banden går amok) og som psykologen Mathias Gali (Olsen-banden ser rødt) og som Mand ved ølautomaten (Olsen-banden går i krig) og som KBG-mand (Olsen-banden over alle bjerge)
 Jens Okking havde småroller som Opvasker (Olsen-bandens store kup) og som Gorilla, der låser fryseboks (Olsen-banden går amok)
 Bertel Lauring havde flere småroller som anden tjener (Olsen-bandens store kup) og som Lastvognschauffør (Olsen-banden på sporet) og som Taxachauffør (Olsen-banden går i krig) og som Ølmand (Olsen-banden over alle bjerge)
 Søren Rode spillede småroller i flere film: Mand ved busstoppested (film nr. 1) og Fremmedarbejder (Olsen-bandens store kup) og Civilbetjent (Olsen-banden går amok) og Repræsentant fra Ordenskapitlet (Olsen-banden ser rødt) og Vagtmand (flm nr. 14)
 John Hahn-Petersen havde småroller som Mand fra skattevæsnet (Olsen-banden på sporet) og som Politiassistent (Olsen-banden overgi'r sig aldrig)
 Vera Gebuhr spillede Fordruken ministerfrue, der lider af rengøringsvanvid (Olsen-banden overgi'r sig aldrig)
 Paul Hüttel spillede birolle som Bankrøver (Olsen-banden på spanden)
 Emil Hass Christensen spillede Fængselsinspektør (Olsen-banden går i krig)
 Bjarne Liller som Musiker udenfor Vridsløse statsfængsel (Olsen-banden går i krig)
 Bo Christensen spillede den tyske forbindelse (Olsen-bandens sidste bedrifter)
 Kurt Ravn spillede syrefabrikkens lastbilchauffør (Olsen-bandens flugt over plankeværket) og var (stand-in) for Kjeld Jensens stemme (film nr. 14)
 Bendt Rothe spillede Fransk overtjener (Olsen-banden over alle bjerge)
 Martin Miehe-Renard spillede lille rolle som Tjener på Maxim's (Olsen-banden over alle bjerge)
 Sisse Reingaard spillede Bilist i gul Renault (Olsen-banden deruda')
 Christiane Rohde spillede Kantinedame med bakke (Olsen-bandens flugt over plankeværket)
 Henning Palner spillede Luftkaptajn (Olsen-banden går i krig)
 Bjørn Ploug spillede Paspolibetjent (Olsen-bandens flugt over plankeværket)
 John Martinus spillede Rådhustjener (Olsen-banden går i krig)
 Bente Andersen som Pige på stranden (Olsen-banden i Jylland)
 Tina Reynold som Pige på stranden (Olsen-banden i Jylland)
 Allan Olsen spillede Rekvisitør på Nordisk Film (film nr. 14)
 Asger Reher spillede Hundehoved (film nr. 14)
 Henrik Lykkegaard spillede Vagtchef (film nr. 14)
 Troels II Munk spillede Ministerieansat, der skal begå indbrud (film nr. 14)
 Henning Sprogøe (Ove Sprogøes søn) spillede Ministerieansat, der skal begå indbrud (film nr. 14)

Bandens bil 
Olsen-banden kører stort set altid rundt i en stor "flyder" fra USA, og denne bil har næsten lige så stor legendestatus som banden selv, men faktisk blev bilen skiftet ud adskillige gange.

I populærkulturen

Egon Olsens vej 
Olsen-banden-filmene – og især Ove Sprogøe – er blevet hædret på ganske særlig vis. Et fællestræk for alle filmene er, at Egon Olsen bliver løsladt fra Vridsløselille Statsfængsel og går ned ad den gamle Fængselsvej i Albertslund, hvor Benny og Kjeld henter ham. Da Ove Sprogøe døde i tirsdag d. 14. september 2004, 84 år gammel, blev det foreslået, at vejen skulle have navn efter hele Danmarks vaneforbryder, Egon Olsen. Efter nogen modvilje bøjede Albertslund Kommune sig i december 2004. Den 21. december 2004 (på Ove Sprogøes fødselsdag) ændrede kommunen en del af vejens navn til Egon Olsens Vej (den del af vejen, som man ser i filmene, som fører fra fængslets hovedindgang til Roskildevej).

Kærlighed mellem medvirkende 
Lily Weiding, der i Olsen-bandens sidste bedrifter jagtede Benny, indgik i 1980 ægteskab med Morten Grunwald; ægteskabet varede til hans død i 2018.

Dronning Margrethe klædt ud som Yvonne 
I filmen, Olsen-banden går i krig, er dronning Margrethe nævnt. Hendes Majestæt Dronning Magrethe har vist, at hun synes om Olsen-banden: I 2016 var dronning Margrethe og prins Henrik til privat nytårsfest klædt ud som Yvonne Jensen henholdsvis “Bøffen med skruenøgle i den ene hånd og en håndbajer i den anden”; og Bent Fabricius-Bjerre var klædt ud som Egon Olsen.

Politikere fandt inspiration i Olsen-banden 
Selvom Kriminalassistent Jensen ikke omtaler politikere pænt (Olsen-banden overgi'r sig aldrig m.fl.), så beskyldte flere politikere i 2016 hinanden for at minde om karakterer i Olsen-banden.

Efterfølgende fejrede DR den første Olsen-banden-films 50 års jubilæum med en quiz for bl.a. politikeren Mette Frederiksen.

"Kuppet over alle kup" 
I 1998 blev singlen "Kuppet over alle kup" udgivet. Det var et sammenklip af forskellige lydklip fra filmene lagt over et beat og nogle gange temaet fra filmene.

Udbredelse i det tidligere DDR 
De synkroniserede versioner af serien har også været meget populære i det tidligere DDR og kan stadig ses regelmæssigt på de regionale tv-stationer. Mere end 3000 personer er medlem af den tyske Olsenbanden-fanklub. Betterovs kunstnernavn, en musiker fra Thüringen, er en reference til den navnkundige bifigur Betterøv i serien.

Tæt på Sandheden 
I 2022 lavede Tæt på Sandheden en parodi på Olsen-Banden kaldet Inger-Banden på Spanden i forbindelse med Inger Støjbergs løsladelse, hvor figurerne Egon, Benny og Kjeld var udskiftet med Inger Støjberg, Kristian Thulesen Dahl og Martin Henriksen spillet af hhv. Christiane Gjellerup Koch, Jonatan Spang og Ari Alexander.

Udstillinger og museer 
Rundt om i Danmark findes en række udstillinger og lejlighedsvise særudstillinger på museer til Olsen-bandens ære:

 Nordisk Film
 Valby Lokalhistoriske Selskab & Arkiv
 Bunkermuseum Hanstholm
 Thorvaldsens Museum
 Viborg Museum
 Kasper Elmegaard Hansen fra Fensmark har minimuseum med Olsen-Banden i kælderen.
 På Bogø Havns færgeleje findes fotos fra den første film Olsen-banden (1968).
 Det gule palæ, som var centralt i Olsen-banden på sporet, er blevet flyttet til Gedser.

Litteratur 
 Poul-Ove Kühnel & Paul-Jørgen Budtz: Olsen Banden. København 1981.
 Frank Eberlein & Frank-Burkhard Habel: Die Olsenbande. Das große Buch für Fans. Schwarzkopf und Schwarzkopf, Berlin 1996, udvidet ny udgave 2000, 
 Hauke Lange-Fuchs: „Ich habe einen Plaan!“ Lübeck 1997, 
 Per Thygesen Poulsen: Ledelse ifølge Olsen Banden. Jyllands-Postens Erhvervsbogklub, Viby J. 1999, 
 John Lindskog, Skide godt Egon! : 30 år med Olsen Banden, Lademann, 1999. 
 John Lindskog: Olsen Banden for evigt, 2021, 4. udgave (Revideret og opdateret udgave), People’s Press, 
 Frank Eberlein: Das große Lexikon der Olsenbande. Berlin 2001, 
 Otto Frello: Die Olsenbande und ihr großer Coup. Holzhof, Dresden 2008, 
 Morten Grunwald: Min tid i gule sokker, People's Press, 2013, 
 Christian Monggaard: Olsen Banden, BOOK LAB, 2018,

Referencer

Noter

Eksterne henvisninger 

 olsenbandenfanklub.dk – Den danske fanklub
 Olsen Banden Fanklub Tyskland – tysk fanklub
 olsen-bande.com – tysk fansite
 olsenbande-homepage.de – lokaliteter dansk og tysk
 olsenbanden.nu 
 picuki.com/tag/JegHarEnPlan
 Den røde kuffert

 
Filmserier fra Danmark